Langs låret på utsiden ligger det en sterk bindevevshinne som strekker seg fra rundt hoften og ned til kneet. Denne strukturen kalles på fagspråket «tractus iliotibialis» eller «ITB». Ved repetert løping, spesielt på harde underlag, vil det oppstå friksjon rundt kneet og kan av og til føre til irritasjoner ved slimposen på utsiden av kneet. Tilstanden kan også oppstå dersom hoftemuskultur utviser svakhet. Det er derfor viktig å utrede hele systemet. De fleste «løpeknær» responderer bra på alternativ trening, styrketrening og behandling. I noen tilfeller vil det være fornuftig å ta det med ro en periode.